**Szülői nyilatkozat**

Alulírott ……………………………. (név), hozzájárulok, hogy ………..……………… nevű gyermekem Szigetszentmiklóson, a Városi Könyvtár és Közösségi Ház által szervezett 2021. június 21-től június 25-ig tartó **CoolDiák Táborban** részt vegyen.

A tábor helyszíne a Városi Könyvtár és Közösségi Ház (2310 Szigetszentmiklós, Tököl u. 19.), azonban a program szerinti foglalkozások egy részét külső helyszínen valósítjuk meg. **Hozzájárulok, hogy gyermekem a tábor helyszínét felügyelettel elhagyja.**

Büntetőjogi felelősségem tudatában kijelentem, hogy gyermekem, és a vele egy háztartásban élő személyek, nem szenvednek a **koronavírus tüneteire jellemző** **lázas, köhögéses, izomfájdalommal járó megbetegedésben**. Továbbá gyermekemen nem észlelhetőek a következő tünetek: *torokfájás; hányás; hasmenés; bőrkiütés; sárgaság; egyéb súlyosabb bőrelváltozás, bőrgennyesedés; váladékozó szembetegség, gennyes fül- és orrfolyás. Valamint a gyermek tetű- és rühmentes.*

**Intézményünk nem fogadja azokat a gyermekeket, akiknél a fenti tünetek bármelyike észlelhető.**

Kijelentem, hogy gyermekem, és a vele egy háztartásban élő személyek a jelen nyilatkozat aláírását megelőző 14 napban nem tartózkodtak külföldön, velük szemben **hatósági házi karantén elrendelése nincs**.

Tudomásul veszem a Magyarország Alaptörvénye (2011. április 25.) által előírt rendelkezéseket és azt a körülményt, hogy a kiscsoportos felügyelet esetében is magasabb a fertőzésveszély, mint ha otthon lenne a gyermekem. Az ebből adódó esetleges egészségügyi következményeket vállalom.

A közművelődési intézmény dolgozóinak, valamint a többi gyermek és családja egészségi állapotának megőrzése érdekében büntetőjogi felelősségem tudatában vállalom, hogy amennyiben a fenti nyilatkozatban foglalt bármely körülményben változás áll be, azt haladéktalanul jelzem az intézményvezető részére, és gyermekem otthoni felügyeletéről gondoskodom. **Amennyiben intézményünk bármilyen okból a törvényes képviselőt értesíti, hogy a gyermekért kell jönni, akkor a törvényes képviselő köteles azonnal intézkedni erről.**

Szigetszentmiklós, 2021. …………. ……………………………………  
 szülő/gondviselő aláírása

**Adatkezelési hozzájáruló nyilatkozat**

**fénykép-, hang-, és videó felvétel készítéséhez, közzétételéhez**

Az Európai Parlament és a Tanács (Eu) 2016/679 Rendelete alapján szeretnénk hozzájárulását kérni a CoolDiák Tábor eseményen történő fénykép-, hang- és videofelvétel készítéséhez.

*Adatkezelő megnevezése:* Városi Könyvtár és Közösségi Ház

*Az adatkezelés célja:* az intézmény tevékenységének marketingtevékenységgel történő népszerűsítése, az események megörökítése, dokumentálása.

*Az adatkezelés jogalapja:* GDPR. 6. cikk (1) bek. a) pontja alapján az érintett hozzájárulása, valamint GDPR. 6. cikk (1) bek. f) pontja alapján az intézmény jogos érdeke. Az intézmény jogos érdeke az általa rendezett események látogatottságának növelése.

Alulírott ………………………………………………………..... jelen nyilatkozat aláírásával

***elfogadom és hozzájárulok / nem fogadom el és nem járulok hozzá*** (aláhúzandó), hogy a Városi Könyvtár és Közösségi Ház(a továbbiakban: (VKKH) által megszervezett „CoolDiák Tábor” során (a továbbiakban: tábor):

* a sajtó munkatársai az általam képviselt kiskorú személyről fénykép-, hang-, és videofelvételt készítsenek,
* Szigetszentmiklós Város Önkormányzata által fenntartott városi média és közösségi média felületeken (Kisváros újság, Miklósi Újság, <http://szigetszentmiklos.hu/>, <https://www.facebook.com/szigetszentmiklos.hu/>) az általam képviselt kiskorú személyről készült fénykép-, hang- és videofelvételt megjelentesse,
* a VKKH az általam képviselt kiskorú személyről fénykép-, hang-, és videofelvételt készítsen, valamint a weblapján (<http://sargahaz.com/>) és közösségi alkalmazási felületein ([https://www.facebook.com/kozossegi.haz.szszm /](https://www.facebook.com/kozossegi.haz.szszm%20/)), illetve a táborról készülő kiadványokban megjelentesse.

Kijelentem továbbá, hogy tudomásom van arról, hogy a jelen hozzájáruló nyilatkozatomat írásban visszavonhatom.

Szigetszentmiklós, 2021. ….

\_\_\_\_\_\_\_\_\_\_\_\_\_\_\_\_\_\_\_

nyilatkozattevő